Source: http://www.finlex.fi/fi/laki/alkup/1965/19650503
Timestamp: 2019-01-22 23:03:39+00:00
Document Index: 18155228

Matched Legal Cases: ['tuomioistuin ', '§2', '§3', '§4', '§2', '§6', '§7', '§8', '§9', '§10', '§11', '§3', '§13', '§14', '§15', '§16', '§17', '§13', '§19', '§20', '§4', '§22', '§23', '§24', '§25', '§26', '§27', '§28', '§29', '§30', '§31', '§32', '§33', '§34', '§35', '§36', '§37', '§38', '§39', '§5', '§41', '§42', '§43', '§44', '§45', '§46', '§47', '§48', '§49', '§50', '§51', '§6', '§53', '§54', '§55', '§7', '§57', '§58', '§8', '§60', '§61', '§62', '§63', '§64', '§65', '§9', '§67', '§68', '§69', '§10', '§71', '§72', '§73', '§74', '§75', '§76', '§77', '§78', '§79']

Kaivoslaki 503/1965 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1965 › 503/1965
Annettu Helsingissä 17. päivänä syyskuuta 1965
Suomen kansalaisella taikka suomalaisella yhtiöllä, osuuskunnalla, yhdistyksellä tai muulla yhteisöllä tahi säätiöllä ( valtauskelpoisella) on oikeus, sen mukaan kuin tässä laissa säädetään, omalla ja toisen alueella etsiä, vallata ja hyväksikäyttää esiintymää, joka sisältää 2 §:ssä tarkoitettuja kaivoskivennäisiä.
Ulkomaan kansalainen tai ulkomainen yhteisö tahi säätiö saa ainoastaan valtioneuvoston erikseen antamalla luvalla ja sen määräämillä ehdoilla hankkia tai käyttää tämän lain mukaisia kiinteistöön kohdistuvia oikeuksia. Laki on sama suomalaisesta yhteisöstä ja säätiöstä, joka sen mukaan kuin erikseen on säädetty saa ainoastaan erityisellä luvalla omakseen hankkia kiinteätä omaisuutta Suomessa.
1) litium, rubidium, caesium, beryllium, magnesium, strontium, radium, boori, alumiini, skandium, ytrium, harvinaiset maametallit (lantanidit), aktnium, torium, uraani ja muut aktinidit, germanium, tina, lyijy, arseeni, antimoni, vismutti, rikki, seleeni, telluuri, kupari, hopea, kulta, silkki, kadmium, elohopea, gallium, indium, tallium, titaani, zirkonium, hafnium, vanadiini, niobi, tantali, kromi, molybdeeni, volframi, mangaani redium, rauta, koboltti, nikkeli sekä platina ja muut platinametallit;
3) jalokivi ja jalokiveksi kelpaava, kivennäinen; sekä
Kaivosleivennäisistä voidaan rautaa, alumiinia, kvartsia ja maasälpää etsiä, vallata ja hyväksikäyttää vain niiden esiintyessä kallioperässä.
Jokaisella on toisenkin alueella valta suorittaa kaivoskivennäisten löytämiseksi tarpeellisiksi katsottavia geologisia ja geofysikaalisia havaintoja ja mittauksia ( etsintä työ).
5) yleisessä käytössä olovalla liikenne- tai kulkuväylällä, jos työt tuottavat haittaa liikenteelle; eikä
Sen, joka etsintätyön yhteydessä aikoo vahingoittaa tai kaataa kasvavia puita, on etukäteen siitä ilmoitettava maanomistajalle tai, milloin häntä ei voida tavoittaa, sen paikkakunnan nimismiehelle tai maistraatille, missä työ suoritetaan. Etsintätyöstä aiheutunut vahinko ja haitta on täysin korvattava.
Valtauskirjan saatuaan hakijalla ( valtaajalla) on oikeus (valtausoikeus) valtauskirjassa osoitetulla alueella (valtausalueella) kaivoskivennäisiin kohdistuvaan tutkimustyöhön sen mukaan kuin 3 luvussa säädetään ja niiden hyväksi käyttämiseen tämän pykälän 3 momentin mukaan.
Jos valtaaja osoittaa, että valtausalueella on kaivoskivennäisiä niin runsaasti ja siinä muodossa, että esiintymää todennäköisesti voidaan käyttää hyväksi, on hänellä oikeus sen mukaan kuin 4 luvussa säädetään saada määrätyksi alue kaivostyön suorittamista varten ( kaivospiiri) ja siten saada 5 luvussa säädetty oikeus kaivospiirissä olevien kaivoskivennäisten hyväksi käyttämiseen ( kaivosoikeus).
Valtausalue saa olla enintään yhden neliökilometrin suuruinen. Sen on oltava yhtenäinen alue. Valtausalueen rajat luetaan syvyyssuuntaan pystysuorasti.
Valtausta ei saa suorittaa ( valtauksen esteet):
2) aikaisemmalla valtausalueella tai kaivospiirissä ilman kauppa- ja teollisuusministeriön lupaa, jollei kahta vuotta ole kulunut valtauksen tai viittä vuotta kaivosoikeuden raukeamisesta;
6) 50 metriä lähempänä rakennusta, jota pysyvästi käytetään tai aiotaan käyttää asuntona tai työhuoneena, taikka sellaista rakennusta varten varattua tonttia tai rakennuspaikkaa, jossa on aloitettu rakentamista tarkoittavat työt, tahi yleistä rakennusta tai laitosta taikka yli 35 000 voltin jännitteistä sähkölinjaa tai muuntoasemaa tahi puutarhassa taikka asuinrakennuksen yhteydessä olevassa puistossa;
8) kirkko- tai hautausmaalla.
Sen estämättä, mitä edellä 4―7 kohdassa on säädetty, on valtaus sallittu, mikäli asianomainen viranomainen tai oikeudenomistaja antaa siihen suostumuksensa, sekä aikaisemmassa kaivospiirissä tai sen läheisyydessä, mikäli kaivostyöhön uudelleen ryhtyminen harkitaan tärkeämmäksi kuin alueen käyttäminen tarkoitukseensa.
Valtauskelpoisella on oikeus ennakolta varata itselleen etuoikeus mahdollisen esiintymän valtaamiseen ilmoitetulla, enintään 9 neliökilometrin laajuisella alueella ( varaus) tekemällä siitä kirjallisen varaus ilmoituksen sen paikkakunnan nimismiehelle tai maistraatille, missä esiintymä on. Ilmoituksessa on mainittava varaajan nimi, ammatti ja osoite sekä selvitettävä varausalueen maantieteellinen sijainti. Alueen sijainti ja rajat on merkittävä ilmoitukseen liitettävään karttaan niin tarkoin, ettei epätietoisuutta niistä voi syntyä. Nimismiehen tai maistraatin on seitsemän päivän kuluessa siitä, kun ilmoitus on toimitettu, lähetettävä se edelleen kauppa- ja teollisuusministeriön.
Varaus ei saa koskea sellaista aluetta, joka sijaitse yhtä kilometriä lähempänä toisen vallattavaksi anomaa aluetta tai toiselle kuuluvaa valtausaluetta tahi kaivospiiriä, eikä myöskään aikaisemmin 1 momentin mukaisesti varattua aluetta, ellei edellisen varauksen raukeamisesta ele kulunut kahta vuotta.
Varaus on voimassa, kunnes sen tuottamalla etuoikeudella haetaan valtauskirjaa, kuitenkin enintään yhden vuoden siitä päivästä lukien, jona varausilmoitus on tehty nimismiehelle tai maistraatille.
3) valtausalueen suuruus, sen maantieteellinen sijainti ja rajat sekä sillä olevat kiinteistöjen rajat hakemukseen liitettyyn karttaan niin tarkoin merkittynä, ettei epätietoisuutta niistä voi syntyä, hyväksyttävine selvityksineen siitä. ettei ole 6 §:ssä mainittuja valtauksen esteitä;
4) mitä kaivoskivennäisiä hakija otaksuu alueella olevan; sekä
Mikäli valtaushakemus täyttää tässä laissa säädetyt edellytykset, kauppa- ja teollisuusministeriön on annettava hakijalle valtauskirja hakemuksessa tarkoitettuun alueeseen tai siihen alueen osaan, johon ei ele valtauksen estettä.
Valtaus on voimassa valtauskirjan antopäivästä lukien.
Valtausoikeus.
Tutkimustyö ja alueiden käyttö on rajoitettava niihin toimenpiteisiin, jotka ovat tarpeen tutkimustyön tarkoituksen saavuttamiseksi, niin kuin kuivattamiseen, kaivamiseen, koelouhintaan, syväkairaukseen, koerikastateiseen ja muuhun sellaiseen. Toimenpiteet on suoritettava siten, että niistä aiheutuu mahdollisimman vähän vahinkoa tai haittaa.
Valtausalueella louhittuja kaivoskivennäisiä, lukuun ottamatta valtion omistamalla alueella maalajeista huuhdottua kultaa ja sen huuhdonnan yhteydessä sivutuotteena talteen otettua muuta kaivoskivennäistä, ei valtaajalla ele ilman maanomistajan suostumusta oikeutta käyttää hyväkseen muulla tavoin eikä suuremmassa määrin, kuin on välttämätöntä niiden käyttökelpoisuuden ja markkinoimismahdollisuuksien tutkimista varten analysoimisen, koerikastuksen, koesulatuksen tai muun sellaisen menettelyn avulla. Valtausalueelle ei saa rakentaa muita kuin tutkimustöiden suorittamista varten tarpeellisia rakennuksia ja laitteita.
Milloin valtausalueella tai sen ulkopuolella suoritetusta tutkimustyöstä taikka alueiden käytöstä aiheutuu jollekin pysyvää tai ohimenevää vahinkoa tai haittaa, on valtaaja velvollinen suorittamaan siitä täyden korvauksen. valta
Valtausoikeudesta on valtaajan suoritettava jokaiselle valtausalueeseen kuuluvan maatahi vesialueen omistajalle kalenterivuodelta tai sen osalta valtauskorvaus jonka suuruus pinta-alayksikköä kohden määrätään asetuksella. Valtaajan on vuoden kuluessa valtauskirjan antopäivästä lukien toimitettava todistus ensimmäisen valtauskorvauksen suorituksesta kauppa- ja teollisuusministeriölle uhalla, että valtaus muuten voidaan julistaa menetetyksi. Seuraavilta vuosilta valtaajan on suoritettava valtauskorvaus viimeistään kunkin vuoden maaliskuun 15 päivänä uhalla, että kauppa- ja teollisuusministeriö muuten, maanomistajan pyynnöstä ja valtaajaa kuultuaan, voi julistaa valtauksen menetetyksi. Valtaaja ei saa toimittaa valtausalueella 12 §:ssä tarkoitettuja tutkimustöitä ennen kuin kulloinkin kyseessä olevan vuoden valtakorvaus on suoritettu.
Muun valtaajan kuin valtion, kunnan tai seurakunnan on, jos valtausalueeseen kuuluvan tai siihen rajoittuvan alueen omistaja tai haltija vaatii, ennen tutkimistöiden aloittamista asetettava asianomaiselle vakuus kaikista korvauksista, jotka hän 1 momentin mukaan on velvollinen suorittamaan. Jos vakuudesta ei sovita, on ulosotonhaltijan se vahvistettava.
Jollei se, jolle on aiheutunut 1 momentissa tarkoitettu vahinko, ele kolmen vuoden kuluessa siitä päivästä lukien, jolloin valtauksesta luopumista tai sen menettämistä koskeva kuulutus on julkaistu, esittänyt valtaajalle korvausvaatimusta, on hän menettänyt oikeutensa korvaukseen.
Valtaajan on suoritettava valtausalueestaan valtiolle kalenterivuodelta tai sen osalta valtausmaksu, jonka suuruus pinta-alayksikköä kohden määrätään asetuksella.
Valtausmaksu on suoritettava viimeistään seuraavan vuoden maaliskuun 15 päivänä kauppa- ja teollisuusministeriölle, minkä päivän jälkeen, mikäli suoritus on laiminlyöty, valtausmaksu saadaan periä julkisten saatavain ulosotosta säädetyssä järjestyksessä. Jollei valtausmaksua ole suoritettu kahden kuukauden kuluessa edellä mainitusta päivästä lukien, voidaan valtausoikeus julistaa menetetyksi.
Valtaaja on velvollinen toimittamaan vuoden kuluessa siitä, kun hän on luopunut valtauksesta tai valtausoikeus on menetetty, kauppa- ja teollisuusministeriölle seikkaperäisen selostuksen valtausalueella suoritetuista tutkimustöistä ja niiden tuloksista asianmukaisine karttaliitteineen. Selostusta koskevasta velvollisuudesta voi ministeriö erityisistä syistä myöntää määräämillään ehdoilla määräajaksi helpotuksen tai vapautuksen.
Valtaajan on kahden vuoden kuluessa siitä päivästä, jona hän on luopunut valtauksesta tai valtausoikeus on menetetty, vietävä valtausalueelta pois rakennuksensa, laitteensa ja muu omaisuutensa uhalla, että omaisuus muuten jää korvauksetta maanomistajalle.
Kaivospiirin määrääminen.
Kaivospiirin määräämistä on kirjallisesti haettava kauppa- ja teollisuusministeriöltä ( kaivospiirihakemus). Jollei hakemusta tehdä samanaikaisesti valtaushakemuksen kanssa, on se tehtävä viiden vuoden kuluessa valtauskirjan antamispäivästä uhalla, että valtausoikeus muuten on menetetty. Milloin valtausalue tai sen osa sijaitsee aikaisemmalla valtausalueella tahi kaivospiirissä ja valtauskirjassa on asetettu kaivospiirihakemuksen tekemiselle viittä vuotta lyhyempi määräaika, on hakemus tehtävä tämän ajan kuluessa.
Jos kaivospiirihakemus on tehty 1 ja 2 momentissa sanotun ajan kuluessa, mutta asiasta ei ele ennen määräajan päättymistä annettu lopullista päätöstä, pysyy valtaus voimassa, kunnes aiottu kaivospiiri on määrätty tai hakemus lainvoimaisella päätöksellä hylätty.
Kaivospiirin on oltava, mikäli valtauksen esteistä ei muuta johdu, yhtenäinen alue sekä suuruudeltaan ja muodoltaan käytännön vaatimuksia vastaava ja osan siitä valtausaluetta. Kaivospiiriin saadaan ottaa sellaiset alueet, jotka ovat välttämättömät esiintymän hyväksi käyttämistä varten, niin kuin teollisuus-, varasto-, jäte- ja asuntoalueet sekä myös alueet teitä, kuljetuslaitteita, voima- ja vesijohtoja sekä viemäreitä varten sanoin kuin sellaiset esiintymän lähettyvillä sijaitsevat alueet, joilla on kaivostyössä täytemaaksi soveltuvaa maalajia tai muuta kaivostuotteiden jalostuksessa tarvittavaa sivuainetta.
Kaivospiiriä ai saa määrätä suuremmaksi kuin kysymyksessä olevan esiintyvän laadun ja laajuuden kohtuudella voidaan katsoa edellyttävän. Kaivospiirin rajat luetaan syvyyssuuntaan pystysuorasti.
Jollei teitä, kuljetuslaitteita tahi voima- tai vesijohtoja taikka viemäreitä tai jätealueita varten tarvittavaa aluetta liitetä kaivospiiriin, voidaan sellainen välttämätön alue samoin kuin riittävään syvyyteen maan pinnasta louhittava kuljetusväylä osoittaa sivullisille mahdollisimman vähän haittaa tuottaen, kaivospiirin ulkopuolelta ( apualue).
3) edellä 22 §:ssä tarkoitettu selvitys seikoista, jotka vaikuttavat kaivospiirin koon ja muodon määräämiseen;
5) maarekisterin tai tonttikirjan otteet niistä kiinteistöistä, joita kaivospiirin määrääminen koskee; sekä
6) ehdotus kaivospiirin nimeksi.
Jos hakemus koskee sellaista aluetta, josta säädetään eräistä yhteisistä alueista ja niihin verrattavista etuuksista 9 päivänä toukokuuta 1940 annetussa laissa (204/40), vaaditaan yhteiseen alueeseen osallisista tiloista ja niiden omistajista kuitenkin vain sellainen selvitys. joka on tarpeen tiedoksiannon toimittamiseksi.
Hakijan on suoritettava kaikki kaivospiirin määräämisestä aiheutuvat kustannukset. Nämä kustannukset on, jos kauppa- ja teollisuusministeriö niin määrää, etukäteen suoritettava ministeriölle Jos kustannuksia ei suoriteta määräyksen mukaisesti, voidaan hakemus hylätä.
Mikäli kaivospiirihakemus täyttää tässä laissa säädetyt edellytykset, kauppa- ja teollisuusministeriön on annettava määräys kaivospiiritoimituksen suorittamisesta, ja pyydettyään maanmittaushallituksen ehdotuksen, määrättävä maanmittausinsinööri toimitusinsinööriksi.
Valitus päätöksestä, joka koskee valtauskirjan antamista tahi kaivospiirinimityksen suoritettavaksi määräämistä tai toimitusinsinöörin määräämistä, ei estä suorittamasta toimitusta, jos hakija sitä vaatii. Toimitusta ei kuitenkaan saa lopettaa, ennen kuin valitus on lopullisesti ratkaistu.
Kaivospiiritoimituksessa tulee olla kaksi uskottua miestä, jotka toimitusinsinööri kutsuu jakotoimitusta varten valituista uskotuista miehistä siinä tai niissä kunnissa, joissa kaivospiiri määrätään.
Toimitusinsinööri ja uskotut miehet suorittavat toimitusmiehinä tehtävänsä virkamiehen vastuulla. Heidän esteellisyydestään sekä esteellisyyttä koskevan väitteen tekemisestä ja ratkaisemisesta sekä siitä aiheutuvista toimenpiteistä on vastaavasti voimassa, mitä jakotoimitusten osalta on jakolaissa säädetty, kuitenkin niin, että toimitusinsinöörin esteelliseksi toteamisesta ilmoitetaan kauppa- ja teollisuusministeriölle toisen toimitusinsinöörin määräämistä varten ja että toimitusmiesten päätökseen, jolla estemuistutus on hylätty, ei saa erikseen hakea muutosta.
Jos toimitusmiehet ovat eri mieltä asiasta, ratkaistaan asia enemmistöpäätöksellä. Jos jokainen on eri mieltä, tulkoon toimitusinsinöörin mielipide päätökseksi.
Jollei kaivospiiritoimitusta ole lopetettu sitä varten määrätyssä ajassa, on toimitusinsinöörin ennen sanotun ajan loppua ilmoitettava siitä kauppa- ja teollisuusministeriölle mainitsemalla syyt toimituksen viivästymiseen. Kauppa- ja teollisuusministeriö voi pitentää määräaikaa toimituksen lopettamiseksi tai, milloin syytä on, määrätä uuden toimitusinsinöörin.
Toimitusinsinöörin on viimeistään 14 päivää ennen toimituksen alkua kuulutettava toimitus sillä tavoin, kuin julkisista kuulutuksista on säädetty, sekä saman ajan kuluessa lähetettävä erillinen kutsu postitse hakijalle ja kullekin kaivospiirihakemuksessa ilmoitetulle tai muutoin tiedossa olevalle asianosaiselle.
Maanomistajan on kutsun lähettämistä varten toimitusinsinöörin pyynnöstä ilmoitettava, ketä vuokramiestä tai muuta rajoitetun esineoikeuden haltijaa toimitus koskee.
Jos toimitus koskee valtion maata, on toimitusinsinöörin ilmoitettava toimituksesta sille viranomaiselle, jonka hallinnon alaisena maa on, tai, milloin toimitus muutoin koskee valtion etua lääninhallitukselle valtion asiamiehen määräämiseksi.
Jos toimitus täytyy siirtää toistaiseksi eikä seuraavaa kokonaispäivää voida ennen kokouksen lopettamista määrätä ja asianosaisille ilmoittaa, on tieto siitä annettava 1 momentissa säädetyllä tai asianosaisten sopimalla tavalla. Näin tapahtuvasta toimituksen jatkamisesta on erikseen ilmoitettava 3 momentissa mainitulle viranomaiselle.
Jos hakija jää pois estettä ilmoittamatta, raukeaa kaivospiiritoimitus, ja sen pitäminen jää riippumaan hakijan 21 §:ssä säädetyssä ajassa tehtävästä uudesta hakemuksesta. Muun asianosaisen poissaelo ei estä toimituksen pitämistä.
Jos rajankäynti on toimitusta varten tarpeen, on toimitusmiesten suoritettava se ilman eri määräystä noudattamalla, mitä jakolaissa on säädetty.
Sitten kun pöytäkirja ja asiakirjat ovat säädetyn ajan olleet yleisön nähtävinä, on toimitusinsinöörin viivytyksettä lähetettävä ne kauppa- ja teollisuusministeriölle. Kun kaivospiiritoimitus on muulta kuin korvausta koskevalta osalta saanut lainvoiman, on kauppa- ja teollisuusministeriön tehtävä siitä merkintä kaivosrekisteriin ja ilmoitettava toimitus merkittäväksi maarekisteriin tai tonttikirjaan. Todistukseksi kaivosoikeudesta ja sen kaivosrekisteriin merkitsemisestä ministeriön on annettava oikeuden haltijalle kaivoskirja.
Kaivosoikeus.
Kun kaivoskirja on annettu, kaivosoikeuden haltija saa ottaa työn alaiseksi ja käyttää hyväkseen kaikki kaivospiirissä tavatut kaivoskivennäiset ( kaivostyö). Oikeus käsittää myös aikaisemmasta louhinnasta kaivospiiriin jääneet jätteet.
Paitsi kaivoskivennäisiä, saa kaivosoikeuden haltija käyttää hyväkseen muitakin kaivospiirin kallio- ja maaperään kuuluvia aineita, sikäli kuin se on tarpeen kaivos- tai siihen liittyvän jalostustyön tarkoituksenmukaista toimittamista varten taikka tällaiset aineet saadaan talteen sivutuotteina tai jätteinä kaivoskivennäisten louhinnassa tahi jalostuksessa. Milloin ilmaantuu erimielisyyttä siitä, mitä on pidettävä sivutuotteena ja jätteenä, ratkaisee asian kauppa- ja teollisuusministeriö kaivoslautakuntaa kuultuaan.
Milloin apualueella suoritetaan louhintaa apualueen käyttötarkoituksen mukaisesti, ei kaivosoikeuden haltijalla ele oikeutta käyttää louhittuja aineita hyväkseen.
Kaivosoikeuden haltijalla on käyttöoikeus käyttöalueeseen tai, jollei sitä ole määrätty, koko kaivospiiriin, ei kuitenkaan muuhun tarkoitukseen kuin kaivoskivennäisiin kohdistuvaan kaivos- ja jalostustyöhön tai sellaiseen toimintaan, jonka on katsottava edistävän kaivostyötä. Kaivospiirissä käyttöalueen ulkopuolella kaivosoikeuden haltijalla on sen lisäksi, mitä 4O §:ssä on säädetty, 12 §:n 1 ja 2 momentissa tarkoitettuja valtaajan oikeuksia vastaavat oikeudet.
Kaivosoikeudesta on sen haltijan, jollei hän itse omista kaivospiirin aluetta ja siihen kuuluvaa apualuetta, kaivoskirjan antamista seuraavan kalenterivuoden alusta lukien suoritettava maanomistajalle vuotuinen kaivospiirimaksu, jonka suuruus pintaalayksikköä kohden määrätään asetuksella. Kaivospiirimaksu on kultakin kalenterivuodelta maksettava viimeistään seuraavan vuoden maaliskuun 15 päivänä.
Korvauksena hyväksi käyttämistään kaivoskivennäisistä on kaivosoikeuden haltijan, jollei muusta ole sovittu, kultakin kalenterivuodelta suoritettava maanomistajalle kaivospiirin alueelta louhituista ja maanpinnalle nostetuista kaivoskivennäisistä kohtuullinen louhimismaksu, jota vahvistettaessa on otettava huomioon kaivoskivennäisten arvo, käyttömahdollisuudet, markkinoiminen ja muut kaivoskivennäisten taloudelliseen arvoon vaikuttavat perusteet. Louhimismaksun vahvistaa kauppa- ja teollisuusministeriö kaivoslantakuntaa kuultuaan.
Kaivosoikeuden haltijan on vuosittain ennen 1 päivää toukokuuta kauppa- ja teollisuusministeriölle ilmoitettava, onko kaivospiirissä edellisenä kalenterivuotena harjoitettu kaivostyötä.
Ilmoitukseen on liitettävä, jos kaivospiirissä on harjoitettu kaivostyötä, selvitys suoritettujen töiden määrästä, laadusta ja tuloksista sekä kaivos- ja tutkimustöiden edistymistä osoittavat kartat. Karttojen lähettämistä koskevasta velvollisuudesta voi kauppa- ja teollisuusministeriö erityisistä syistä myöntää määräämillään ehdoilla määräajaksi helpotuksen tai vapautuksen.
Jos kaivosoikeuden haltija ei kymmenen vuoden kuluessa kaivospiirin määräämisestä lukien ele ryhtynyt kaivostyöhön tai muuhun sellaiseen esiintymän luonteen edellyttämään työhön, joka osoittaa hänen vakavasti pyrkivän kaivospiirissä varsinaiseen kaivostyöhön, on kauppa- ja teollisuusministeriön, kuultuaan kaivosoikeuden haltijaa, määrättävä ryhdyttäväksi kahden vuoden sisällä kaivostyöhön uhalla, että kaivosoikeus muuten voidaan julistaa menetetyksi. Yleisen edun vaatiessa ja kaivoskivennäisreservien tarpeen tai muiden erityisten syiden tähden voidaan hänelle kuitenkin pyynnöstä myöntää pitennettyä aikaa työhön ryhtymistä varten enintään viisi vuotta kerrallaan.
Kaivostyön lopettamisen jälkeen kaivosoikeuden haltijan on pidettävä kaivos siinä kunnossa, että 49 §:ssä mainittu kaivoskartta voidaan laatia, siihen saakka, kunnes kartta on toimitettu kauppa- ja teollisuusministeriöön.
Kaivosrekisteri.
Jos siirtoilmoitus on puutteellinen eikä sitä ele täydennetty ministeriön asettaman määräajan kuluessa, on ilmoituksen rekisteriin merkitseminen evättävä.
Kuulutukseen on liitettävä valitusosoitus merkinnän perusteena elevasta kauppa- ja teollisuusministeriön päätöksestä.
Turvallisuutta koskevat säännökset.
Kaivostyön harjoittajan on 56 §:ssä mainittuja työturvallisuussäännöksiä noudattaessaan huolehdittava erityisesti siitä, että koneistot, kalustot, terveydelliset ja muut tarpeelliset laitteet ja käytössä olevat kulkutiet ja kaivostilat jatkuvasti pysyvät asianmukaisessa kunnossa ja että niiden rakenteesta, laadusta ja käytöstä sekä räjähdysaineesta annettuja samoin kuin muita hengen ja omaisuuden turvaamista koskevia määräyksiä noudatetaan niin, ettei työntekijöiden ja muiden henkilöiden turvallisuutta tai omaisuutta vaaranneta.
Lain noudattamisen valvonta.
Kauppa- ja teollisuusministeriön tehtävänä on valvoa tämän lain sekä sen nojalla annettujen säännösten ja määräysten noudattamista sekä suorittaa sitä varten tarkastuksia.
Kaivosasioiden periaatteellista laatua olevien ja laajakantoisten kysymysten sekä muiden tässä laissa mainittujen asiain valmistavaa käsittelyä varten ministeriöllä on apunaan kaivoslantakunta. Lautakunnan kokoonpanosta ja toiminnasta säädetään asetuksella.
Kauppa- ja teollisuusministeriön määräämä tarkastaja voi tarkastuksen perusteella määrätä, että kaivoksessa on tehtävä laitteita tai suoritettava töitä 47 §:ssä, 51 §:n 4 momentissa tai 56―58 §:ssä säädetyssä tarkoituksessa ja asettaa niiden suorittamista varten määräajan. Niin ikään voi hän kieltää sellaisen työn suorittamisen tai laitteen käyttämisen, jonka katsotaan saattavan hengen tai omaisuuden vaaran alaiseksi.
Edellä 1 momentissa tarkoitettu määrä aika ja kielto on tarkastuksen suorittajan merkittävä tarkastuspöytäkirjaan, joka valitusosoituksineen on viipymättä toimitettava asianomaiselle. Kieltoa on valituksesta huolimatta heti noudatettava, jollei kauppa- ja teollisuusministeriö toisin määrää.
Kauppa- ja teollisuusministeriö voi muussakin kuin 60 §:ssä tarkoitetussa tapauksessa asettaa määräajan jonkin tämän lain mukaisen velvoituksen täyttämiseksi. Jos velvoitus kohdistuu kaivosoikeuden haltijaan, mutta hän laiminlyö sen täyttämisen joko ministeriön toimesta tai 60 §:n mukaan kaivostarkastajan lainvoiman saaneella päätöksellä asetetun määräajan kuluessa, voi ministeriö määrätä kaivoksen tai sen osan suljettavaksi, kunnes määräystä on noudatettu.
Kauppa- ja teollisuusministeriön antamaa määräystä on valituksesta huolimatta heti noudatettava.
Jos kalvosoikeuden haltija ylittää 40 tai 41 §:n mukaisen oikeutensa, on häntä rangaistava rikoslain mukaan niin kuin sitä, joka hallitessaan toisen maata on ylittänyt oikeutensa.
5) kaivosoikeuden haltijaa, joka laiminlyö49 §:n 1 momentissa säädetyn ilmoitusvelvollisuutensa;
Milloin 62 §:ssä tarkoitettu rikos on kataottava tehdyksi lieventävien asianhaarain vallitessa voi harkintansa mukaan kauppa- ja teollisuusministeriö olla ryhtymättä toimenpiteisiin rikkoneen saattamiseksi syytteeseen, virallinen syyttäjä olla syyttämättä ja oikeus olla tuomitsematta rangaistusta sellaisesta rikoksesta.
Milloin ainoastaan yksityistä oikeutta on loukattu mainitulla rikoksella, älköön virallinen syyttäjä tehkö siitä syytettä, ellei asianomistaja ele ilmoittanut sitä syytteeseen pantavaksi.
Kun 1 momentissa mainittu vaatimus on tehty tai sitä tarkoittava haaste otettu, on ulosotonhaltijan virallisen syyttäjän hakemuksesta kiellettävä työ valtausalueella tai kaivospiirissä, kunnes tuomioistuin on toisin määrännyt tai asia on lainvoimaisesti ratkaistu.
Kaivospiiritoimituksessa annettaan korvausta koskevaan päätökseen tyytymättömällä on oikeus hakea siihen muutosta maanjako-oikeudessa. Valituskirja on kaksin kappalein viimeistään neljäntenäkymmenentenä viidentenä päivänä siitä päivästä lukien, jolloin 35 §:n 2 momentissa tarkoitettu kuulutus on julkaistu, ennen virka-ajan päättymistä annettava tai valittajan vastuulla postitse tai lähetin välityksellä toimitettava asianomaiseen maanmittauskonttoriin. Valitukseen on liitettävä kaivospiiritoimituksen pöytäkirjasta ote, joka osoittaa, milloin edellä mainittu kuulutus on julkaistu. Maanmittauskonttorin on toimitettava valituskirja valitusajan päätyttyä maanjako-oikeuden puheenjohtajalle.
Asian käsittelystä maanjako-oikeudessa ja muutoksenhausta maanjakooikeuden päätökseen on soveltuvin osin voimassa, mitä maanmittaustoimitusta koskevasta oikeudenkäynnistä on jakolaissa säädetty.
Tarkastajan 60 §:n nojalla antamasta päätöksestä saa valittaa kauppa- ja teollisuusministeriöön.
Kauppa- ja teollisuusministeriössä ja korkeimmassa hallinto-oikeudessa voidaan tämän lain soveltamista koskevassa asiassa toimittaa suullinen kuulustelu sekä kuulustella valallisesti todistajan ja totuusvakuutuksen nojalla asianosaista. Korkeimmassa hallinto-oikeudessa sen toimittaa oikeuden määräämä jäsen puheenjohtajana ja asian esittelijä.
Mitä tässä laissa on maanomistajasta ja hänen oikeudestaan säädetty, on sellaisen aluevesi- ja muun alueen osalta, jolla ei ole muuta omistajaa, vastaavasti sovellettava valtion.
Milloin maan tai rakennuksen omistaja on luovuttanut toiselle oikeuden vallata esiintymän alueella, jossa sitä ilman omistajaa suostumusta ei saa vallata, ja sellaisen oikeuden vakuudeksi on myönnetty kiinnitys, en luovutuksen saajaan vastaavasti sovellettava, mitä 6 §:ssä on säädetty maan tai rakennuksen omistajasta.
Luonnonsuojelualueella ja linnoitusalueella on niin ikään noudatettava, mitä erikseen on säädetty.
Ennen tämän lain voimaantuloa syntyneisiin oikeussuhteisiin on sovellettava 24 päivänä maaliskuuta 1943 annetun kaivoalain (273/43) ja sanotun lain soveltamisesta ennestään voimaan oleviin valtuuksiin annetun lain (274/43) säännöksiä, mikäli jäljempänä ei toisin säädetä.
Jos maanomistaja on ennen tämän lain voimaantuloa ilmoittanut osallistuvansa kaivostyöhön, on noudatettava, mitä aikaisemman kaivoalain 38, 55, 56 ja 58―69 §:ssä on säädetty.
Mitä tämän lain 49, 50, 51 ja 56―61 §:ssä, 62 §:n 2 momentin 5―8 ja 10 kohdassa sekä 63 §:n 1 ja 2 momentissa sekä 66―68 ja 72 §:ssä on säädetty, koskee soveltuvin osin aikaisemman lain mukaan määrättyä kaivospiiriä.
Tämä laki tulee voimaan 1 päivänä tammikuuta 1966, ja sillä kumotaan 24 päivänä maaliskuuta 1943 annettu kaivoslaki (273/ 43) ja kaivostyön valvonnasta erinäisillä kaivannaisesiintymillä 4 päivänä helmikuuta 1944 annettu laki (101/44).
Helsingissä 17. päivänä syyskuuta 1965
1 luku - Yleiset säännökset.1§2§3§4§2 luku - Valtaus.5§6§7§8§9§10§11§3 luku - Valtausoikeus.12§13§14§15§16§17§13§19§20§4 luku - Kaivospiirin määrääminen.21§22§23§24§25§26§27§28§29§30§31§32§33§34§35§36§37§38§39§5 luku - Kaivosoikeus.40§41§42§43§44§45§46§47§48§49§50§51§6 luku - Kaivosrekisteri.52§53§54§55§7 luku - Turvallisuutta koskevat säännökset.56§57§58§8 luku - Lain noudattamisen valvonta.59§60§61§62§63§64§65§9 luku - Muutoksenhaku.66§67§68§69§10 luku - Erinäisiä säännöksiä.70§71§72§73§74§75§76§77§78§79§